PATVIRTINTA

Marijampolės vaikų lopšelio – darželio „Šypsenėlė“ direktoriaus

2020 m. balandžio 27 d.

 įsakymu Nr. V – 43

**RESPUBLIKINIO IKIMOKYKLINIO, PRADINIO IR KITŲ UGDYMO ĮSTAIGŲ MENINIO - MUZIKINIO PROJEKTO**

**„KURIU SU SAVO ŠEIMA“**

**NUOSTATAI**

1. **BENDROSIOS NUOSTATOS**

**Anotacija**

Šeima - tai viena svarbiausių žmogaus vertybių. Šeimoje tarp savo artimųjų vaikas suvokia pirmąsias ir svarbiausias gyvenimo pamokas, būtent šeimoje formuojasi vaiko požiūris į pasaulį. Šiuo metu daugiau laiko praleidžiame namuose, todėl tėvų ir vaikų drauge leidžiamas laikas yra itin svarbus. Įvairūs moksliniai šaltiniai ir pedagogikos praktika atskleidžia, kad daugiau laiko su tėvais praleidžiantis vaikas jaučiasi svarbus ir vertinamas, o tai prisideda prie jo savivertės stiprinimo. Muzika ir dailė čia taip pat vaidina didelį vaidmenį, šių menų galia turi didelį poveikį žmogui, o muzikavimas ir kūrybinių darbelių gaminimas kartu su savo šeimos nariais stiprina tarpusavio ryšį.

Siekiant prasmingai paminėti Tarptautinę Šeimos dieną, kviečiame visas šeimas dalyvauti meniniame – muzikiniame projekte „Kuriu su savo šeima“.

1. Respublikinio ikimokyklinio, pradinio ugdymo ir kitų ugdymo įstaigų meninio - muzikinio

projekto **„Kuriu su savo šeima“** (toliau projekto) nuostatai reglamentuoja projekto tikslą, uždavinius, projekto dalyvius, kūrybinių darbų (video įrašų ir nuotraukų koliažų) pateikimo tvarką, projekto organizavimą, kūrybinių darbų eksponavimą.

1. Projekto nuostatai skelbiami Marijampolės vaikų lopšelio – darželio „Šypsenėlė“

internetinėje svetainėje, adresu: [www.ldsypsenele.lt](http://www.ldsypsenele.lt) ir Facebook socialinio tinklalapio „Auklėtoja Auklėtojai [(idėjos, darbeliai, pamokėlių planai)](https://www.facebook.com/profile.php?id=976828812401540&ref=br_rs)“ grupėje.

1. **PARODOS TIKSLAS IR UŽDAVINIAI**
2. Tikslas – perteikti  ir diegti bendrąsias šeimos vertybes, palaikyti glaudžius šeimos narių tarpusavio santykius, suburiant vaikus ir tėvus bendrai kūrybinei veiklai, skatinti pagarbų, pozityvų bendravimą tarp šeimos narių.
3. Uždaviniai:

4.1. ugdyti meilę savo šeimai, namams;

4.2. lavinti vaikų muzikinius įgūdžius;

4.3. ugdyti vaikų vizualinę raišką, kūrybiškumą, dėmesingumą, išradingumą ir originalumą;

4.4. plėtoti bendradarbiavimą tarp šalies ugdymo įstaigų, siekti glaudaus pedagogų ir tėvelių bendradarbiavimo.

1. **DALYVIAI**
2. Projekte kviečiama dalyvauti Lietuvos Respublikos ikimokyklinio, pradinio ir kitų ugdymo įstaigų bendruomenes, ugdytinių tėvus, šeimos narius. Pažymima, kad projekte dalyvauja visi šeimos nariai.

**IV. KŪRYBINIŲ DARBŲ PATEIKIMO TVARKA**

1. Projektui pateikiami kūrybiniai darbai: **video įrašas arba nuotraukų koliažas.**
2. **Projektui pateikiant video įrašą** su dainuojančia šeima, atliekančia savo mėgstamiausią dainą, reikalinga:

7.1. pasirinkti dainą savo nuožiūra;

7.2. pateikti visą dainą arba dainos fragmentą (mažiausiai vienas posmas ir priedainis);

7.3. muzikinio pasirodymo trukmė turi būti iki 2 min.;

7.4. muzikinį kūrinį atlikti pagal fonogramą, *a cappella* (be instrumentinio pritarimo) arba akompanuojant pasirinktais muzikos instrumentais;

7.5. pasirodymą filmuoti bet kurioje erdvėje.

1. **Projektui pateikiant kūrybinius darbus - nuotraukų koliažą,** reikalinga:

8.1. kūrybiškai atvaizduoti savo šeimą, savo namus;

8.2. kūrybinius darbus galima atlikti bet kokia technika (piešiant, lipdant, tapant, karpant, lankstant ir kt.), naudojant įvairias priemones (popierių, siūlus, vatą, molį, medieną, gamtinę medžiaga, metalą, vilną, šiaudus ir kt.);

8.3. dalyviai visą darbo eigą ir galutinį rezultatą turi užfiksuoti 4-6 nuotraukose;

8.4. nuotraukas sudėti į vieną nuotrauką – koliažą, sudarytą ne daugiau kaip iš 6 nuotraukų;

8.5. nuotraukų koliažui suteikti pavadinimą;

1. Video įrašus ir nuotraukų koliažus (JPG, JPEG skaitmeniniu formatu) siųsti el.p.: [rasa.sypsenele@gmail.com](mailto:rasa.sypsenele@gmail.com) iki 2020 m. gegužės 15 d.
2. **Siunčiant video įrašus ir nuotraukų koliažus, laiške būtina parašyti:**

10.1. dalyvių vardus, pavardes;

10.2. pilną atstovaujamos ugdymo įstaigos pavadinimą;

1. Darbų autoriai, pateikdami video įrašus ir nuotraukų koliažus, tampa projekto dalyviais, bei sutinka, kad:

11.1. projektui pateikti video įrašai ir nuotraukos gali būti, neatlygintinai ir be apribojimų, naudojamos projekto sklaidos tikslais;

11.2. projektui atsiųsti visi kūrybiniai darbai bus skelbiami projektą organizuojančio Marijampolės vaikų lopšelio – darželio „Šypsenėlė“ internetinėje svetainėje adresu: [www.ldsypsenele.lt](http://www.ldsypsenele.lt) ir Facebook socialinio tinklalapio „Auklėtoja Auklėtojai [(idėjos, darbeliai, pamokėlių planai)](https://www.facebook.com/profile.php?id=976828812401540&ref=br_rs)“ grupėje.

11.3. video įrašų ir nuotraukų koliažų autoriai, pagal galiojančius teisės aktus, atsako už autorių teisių pažeidimus. Pateikdami visus kūrybinius darbus Projektui, jie patvirtina, kad yra šių video įrašų ir nuotraukų koliažų autoriai.

1. **KŪRYBINIŲ DARBŲ EKSPONAVIMAS**
2. Kūrybiniai darbai (video įrašai ir nuotraukų koliažai) bus eksponuojami Marijampolės vaikų lopšelio – darželio „Šypsenėlė“ internetinėje svetainėje (virtualioje aplinkoje) adresu: [www.ldsypsenele.lt](http://www.ldsypsenele.lt) ir Facebook socialinio tinklalapio „Auklėtoja Auklėtojai [(idėjos, darbeliai, pamokėlių planai)](https://www.facebook.com/profile.php?id=976828812401540&ref=br_rs)“ grupėje nuo **2020 m. gegužės 20 d.**
3. **PROJEKTO ORGANIZAVIMAS**
4. Projektą organizuoja Marijampolės vaikų lopšelis – darželis „Šypsenėlė“.
5. Projekto organizatorės – Marijampolės vaikų lopšelio – darželio „Šypsenėlė“ direktorė Aldona Stagniūnienė, direktoriaus pavaduotoja ugdymui Rasa Šalaševičienė, meninio ugdymo mokytoja Dovilė Bičkauskaitė, ikimokyklinio ugdymo mokytojos: Ineta Levulienė (auklėtoja metodininkė), Rasa Delnevičienė (auklėtoja metodininkė).
6. **BAIGIAMOSIOS NUOSTATOS**
7. Visiems dalyviams bus išsiųsti individualūs Marijampolės vaikų lopšelio - darželio „Šypsenėlė“ direktorės padėkos raštai, pedagogams – l/d „Šypsenėlė“ direktoriaus pažymos.
8. Projekto organizatoriai turi teisę neeksponuoti kūrybinių darbų, neatitinkančių nuostatų reikalavimų.
9. Kilus klausimams, rašyti direktoriaus pavaduotojai ugdymui Rasai Šalaševičienei adresu: [rasa.sypsenele@gmail.com](mailto:rasa.sypsenele@gmail.com) .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_